PRACOVNÝ DOKUMENT KOMISIE o výpočte, financovaní, platbe a zahrnutí do rozpočtu korekcií rozpočtových schodkov v prospech Spojeného kráľovstva („korekcia pre Spojené kráľovstvo“) v súlade s článkami 4 a 5 rozhodnutia Rady 2014/xxx/EÚ, Euratom o systéme vlastných zdrojov Európskej únie /* COM/2014/0271 final */





ÚVOD V súlade so závermi zo zasadnutia Európskej rady zo 7. až 8. februára 2013 a s rozhodnutím Rady o systéme vlastných zdrojov Európskej únie z (....) tento dokument nahrádza pracovný dokument Komisie 9851/07 z 23. mája 2007[1]. Pokiaľ nie je uvedené inak, všetky odkazy na články sa týkajú rozhodnutia o vlastných zdrojoch z (…..) (ďalej len „rozhodnutie o VZ z roku 2014“). Tento dokument obsahuje tieto ustanovenia týkajúce sa korekcie pre Spojené kráľovstvo: · výpočet sumy korekcie v danom roku, · jej financovanie v nasledujúcom roku, · vymedzenie rozpočtových agregátov, · zahrnutie korekcie do rozpočtu. Zmeny systému vlastných zdrojov vyplývajúce zo záverov zo zasadnutia Európskej rady zo 7. až 8. februára 2013 nemajú žiaden vplyv na korekciu pre Spojené kráľovstvo v rokoch predchádzajúcich roku 2014. So zreteľom na nadobudnutie platnosti rozhodnutia o VZ z roku 2014 ustanovenia tohto dokumentu nadobudnú účinnosť 1. januára 2014. Uplatňujú sa preto počínajúc výpočtom korekcie Spojeného kráľovstva z roku 2014, ktorá sa má prvýkrát zahrnúť do rozpočtu v roku 2015. Použitie všeobecného rozpočtu Únie zakladajúce nárok na náhradu v súlade s podmienkami článku 12 medzivládnej dohody o fungovaní jednotného fondu na riešenie krízových situácií[2] (ďalej len „výdavky spojené s SRM“) nemá dosah na korekciu pre Spojené kráľovstvo. Preto sú výdavky spojené s SRM a zodpovedajúce dodatočné použitie zdroja HND z výpočtu vyňaté. 1. KOREKCIA PRE SPOJENÉ KRÁĽOVSTVO 1.1. Výpočet korekcie (článok 4 rozhodnutia o VZ z roku 2014) Výpočet sumy korekcie na rok t sa v súlade s článkom 4 vykoná takto: a) vypočítaním rozdielu medzi: – percentuálnym podielom Spojeného kráľovstva v celkovom súčte neobmedzených základov DPH a – percentuálnym podielom Spojeného kráľovstva na celkových pridelených výdavkoch; b) rozdiel vypočítaný podľa písm. a) sa vynásobí celkovými pridelenými výdavkami; c) výsledok podľa písm. b) sa vynásobí koeficientom 0,66. · Výsledok získaný podľa krokov uvedených v písmenách a) až c) sa označuje ako pôvodná suma korekcie pre Spojené kráľovstvo; d) od výsledku získaného podľa písmena c) sa odpočíta rozdiel medzi – súčinom percentuálneho podielu Spojeného kráľovstva v neobmedzených základoch DPH a celkových platieb všetkých členských štátov uvedených v článku 2 ods. 1 písm. b) a c) (s výnimkou platieb na financovanie výdavkov spojených s SRM) týkajúcich sa daného rozpočtového roka t (t. j. platieb, ktoré by Spojené kráľovstvo zaplatilo, keby neexistoval zdroj HND a zdroj DPH by nebol obmedzený) na financovanie celkových výdavkov (ako sú vymedzené v bode 3.1 nižšie); a – platbami Spojeného kráľovstva uvedenými v článku 2 ods. 1 písm. b) a c) týkajúcimi sa rozpočtového roka t na financovanie celkových výdavkov (ako sú vymedzené v bode 3.1 nižšie), bez platieb na financovanie hrubých znížení príspevkov založených na HND pre Rakúsko, Dánsko, Holandsko a Švédsko uvedených v článku 2 ods. 5 a bez platieb na financovanie výdavkov spojených s SRM; · rozdiel uvedený v písmene d) sa bude označovať ako výhoda Spojeného kráľovstva (pretože je to výhoda, ktorá pre Spojené kráľovstvo vyplýva z obmedzenia DPH, zníženia jednotnej sadzby DPH a zavedenia zdroja HND); · výsledok získaný odpočítaním výhody Spojeného kráľovstva od pôvodnej sumy (t. j. výsledok získaný podľa písmena d)) sa bude označovať ako základná korekcia pre Spojené kráľovstvo; e) od výsledku z písmena d) sa odpočítajú zisky Spojeného kráľovstva vyplývajúce zo zvýšenia (z 10 % na 20 %) percentuálneho podielu zdrojov uvedených v článku 2 ods. 1 písm. a), ktoré si ponechajú členské štáty na pokrytie nákladov na výber. Je tak potrebné od výsledku získaného podľa písmena d) odpočítať výsledok získaný po vynásobení: – 12,5 %[3] čistých celkových zdrojov uvedených v článku 2 ods. 1 písm. a) zahrnutých do rozpočtu EÚ po odpočítaní nákladov na výber a – rozdielu medzi podielom Spojeného kráľovstva v zdrojoch uvedených v článku 2 ods. 1 písm. a) a jeho podielom v neobmedzenom základe DPH EÚ. · Zisky uvedené v písmene e) sa budú označovať ako mimoriadne zisky TVZ (tradičných vlastných zdrojov); · Odpočítaním mimoriadnych ziskov TVZ od základnej korekcie pre Spojené kráľovstvo sa dokončí výpočet korekcie pre Spojené kráľovstvo (t. j. výsledok získaný podľa písmena e)); f) Celkové pridelené výdavky uvedené v písmene a) druhej zarážke a v písmene b) sa znížia o celkové pridelené výdavky v členských štátoch, ktoré pristúpili k EÚ po 30. apríli 2004, s výnimkou priamych poľnohospodárskych platieb a výdavkov súvisiacich s trhom, ako aj časti výdavkov na rozvoj vidieka zo záručnej sekcie EPUZF. Podiely zahrnuté v tabuľke nižšie sa používajú na výpočet časti výdavkov na rozvoj vidieka zo záručnej sekcie EPUZF pre každý príslušný ČŠ. 1.2. Formalizácia výpočtu korekcie pre Spojené kráľovstvo Korekcia pre Spojené kráľovstvo v roku t (ktorá sa má prvýkrát zahrnúť do rozpočtu v roku t + 1) sa rovná: Jednotlivé zložky sa presne stanovia takto: PÔVODNÁ SUMA (body 1.1 písm. a) až 1.1 písm. c) a bod 1.1 písm. f)) kde: : neobmedzený základ DPH členských štátov/skupiny členských štátov XX (XX = Spojené kráľovstvo alebo EÚ) v roku t; : výdavky EÚ pridelené XX (XX = Spojené kráľovstvo alebo EÚ) v roku t; : nepoľnohospodárske výdavky EÚ (vymedzené v bode 1.1 písm. f) vyššie) pridelené v roku t členským štátom, ktoré pristúpili k EÚ po 30. apríli 2004; VÝHODA PRE SPOJENÉ KRÁĽOVSTVO (bod 1.1 písm. d) vyššie) kde: : neobmedzený základ DPH členských štátov/skupiny členských štátov XX (XX = Spojené kráľovstvo alebo EÚ) v roku t; : celkové platby HND vykonané XX (XX = Spojené kráľovstvo alebo EÚ) v roku t; : celkové platby obmedzenej DPH vykonané XX (XX = Spojené kráľovstvo alebo EÚ) v roku t; MIMORIADNE ZISKY TVZ (bod 1.1 písm. e) vyššie) kde: : čisté tradičné vlastné zdroje členského štátu/skupiny členských štátov XX (XX = Spojené kráľovstvo alebo EÚ) v roku t; : neobmedzený základ DPH členských štátov/skupiny členských štátov XX (XX = Spojené kráľovstvo alebo EÚ) v roku t; 2. FINANCOVANIE KOREKCIE PRE SPOJENÉ KRÁĽOVSTVO V NASLEDUJÚCOM ROKU (ČLÁNOK 5 ROZHODNUTIA O VZ) Náklady na korekciu pre Spojené kráľovstvo na rok t ponesú ostatné členské štáty v roku t+1 v súlade s týmito ustanoveniami: a) Rozdelenie nákladov sa vypočíta podľa podielu každého členského štátu na platbách uvedených v článku 2 ods. 1 písm. c) týkajúcich sa roku t+1, pričom Spojené kráľovstvo je vyňaté a nezohľadňujú sa hrubé zníženia príspevkov založených na HND Rakúska, Dánska, Holandska a Švédska uvedené v článku 2 ods. 5; b) Potom sa upraví tak, aby bolo možné obmedziť podiel Nemecka, Holandska, Rakúska a Švédska na jednu štvrtinu ich podielov vyplývajúcich z výpočtu podľa písmena a); Suma korekcie sa Spojenému kráľovstvu poskytuje znížením jeho platieb DPH; ak suma korekcie prekračuje platby DPH, korekcia sa poskytuje prostredníctvom zníženia jeho platieb HND. Náklady, ktoré znášajú ostatné členské štáty, sa pripočítajú k ich platbám DPH a HND. V nasledujúcej tabuľke sa uvádza príklad uplatnenia uvedenej metódy výpočtu na základe odhadov HND zahrnutých do prijatého rozpočtu na rok 2013: VÝPOČET FINANCOVANIA KOREKCIE PRE SPOJENÉ KRÁĽOVSTVO Členský štát || Percentuálny podiel na HND || Percentuálne podiely bez Spojeného kráľovstva || 3/4 podielov DE, NL, AR a SE v stĺpci (2) || Stĺpec (3) rozdelený medzi ČŠ iné než UK, DE, NL, AT a SE || Rozsah financovania || (1) || (2) || (3) || (4) || (5)=(2)+(3)+(4) Belgicko || 2,95 || 3,47 || || 1,51 || 4,98 Bulharsko || 0,30 || 0,36 || || 0,16 || 0,51 Česká republika || 1,08 || 1,27 || || 0,56 || 1,83 Dánsko || 1,95 || 2,29 || || 1,00 || 3,29 Nemecko || 20,93 || 24,59 || -18,44 || 0,00 || 6,15 Estónsko || 0,13 || 0,15 || || 0,07 || 0,22 Írsko || 1,02 || 1,20 || || 0,52 || 1,72 Grécko || 1,39 || 1,63 || || 0,71 || 2,34 Španielsko || 7,86 || 9,24 || || 4,03 || 13,27 Francúzsko || 15,97 || 18,76 || || 8,19 || 26,95 Chorvátsko || 0,16 || 0,19 || || 0,08 || 0,28 Taliansko || 11,87 || 13,94 || || 6,09 || 20,03 Cyprus || 0,12 || 0,14 || || 0,06 || 0,20 Lotyšsko || 0,18 || 0,21 || || 0,09 || 0,30 Litva || 0,25 || 0,30 || || 0,13 || 0,43 Luxembursko || 0,25 || 0,29 || || 0,13 || 0,42 Maďarsko || 0,72 || 0,85 || || 0,37 || 1,22 Malta || 0,05 || 0,06 || || 0,03 || 0,08 Holandsko || 4,65 || 5,46 || -4,10 || 0,00 || 1,37 Rakúsko || 2,42 || 2,85 || -2,13 || 0,00 || 0,71 Poľsko || 2,93 || 3,45 || || 1,51 || 4,95 Portugalsko || 1,21 || 1,43 || || 0,62 || 2,05 Rumunsko || 1,05 || 1,24 || || 0,54 || 1,78 Slovinsko || 0,26 || 0,31 || || 0,14 || 0,44 Slovenská republika || 0,55 || 0,65 || || 0,28 || 0,93 Fínsko || 1,52 || 1,79 || || 0,78 || 2,56 Švédsko || 3,31 || 3,89 || -2,92 || 0,00 || 0,97 Spojené kráľovstvo || 14,89 || 0,00 || || 0,00 || 0,00 Spolu || 100,00 || 100,00 || -27,59 || 27,59 || 100,00 Predpoveď HND zaradená do NOR 6/2013. Podiely členských štátov na platbách HND (článok 2 ods. 1 písm. c)) v roku t + 1 sú uvedené v prvom stĺpci tabuľky. V druhom stĺpci sú uvedené podiely určené podľa písmena a) vyššie. V treťom stĺpci je uvedené zníženie podielov Nemecka, Holandska, Rakúska a Švédska (tri štvrtiny ich podielov vyplývajúcich z písmena a) vyššie). Vo štvrtom stĺpci sa uvádza rozdelenie zníženia pre Nemecko, Holandsko, Rakúsko a Švédsko medzi ostatné členské štáty bez týchto štyroch štátov a Spojeného kráľovstva. Nakoniec, v piatom stĺpci sú uvedené podiely na financovaní korekcie Spojeného kráľovstva vyplývajúce z tohto výpočtu. 3. VYMEDZENIE ROZPOČTOVÝCH AGREGÁTOV 3.1 Celkové výdavky v roku t Pojem výdavky, ktorý sa použije pri výpočte korekcie pre Spojené kráľovstvo, zodpovedá skutočným platbám (plnenie rozpočtových prostriedkov na platby), ktoré sa týkajú príslušného roka (rok t), buď na základe rozpočtových prostriedkov na príslušný rok, alebo na základe prenosu rozpočtových prostriedkov, ku ktorých plneniu nedošlo, do nasledujúceho roku (z roku t do roku t + l). Zohľadnia sa len použité rozpočtové prostriedky na platby, t.j. suma skutočne vykonaných platieb. 3.2. Celkové pridelené výdavky Pridelenie celkových výdavkov jednotlivým členským štátom uvedené v bode 3.1 sa riadi týmito pravidlami: Vo všeobecnosti platí, že platby sa pridelia členskému štátu, v ktorom má sídlo hlavný príjemca. Avšak v prípadoch, keď si je Komisia vedomá, že príslušný príjemca koná ako sprostredkovateľ, musia byť platby vždy, keď je to možné, pridelené členskému štátu alebo členským štátom, v ktorom(-ých) má (majú) sídlo konečný(-í) príjemca (príjemcovia), a to v súlade s ich podielmi na týchto platbách. Výdavky spojené s SRM sú vyňaté. Niektoré zložky výdavkov nie je možné celé alebo čiastočne prideliť členským štátom. Vychádzajúc z celkových výdavkov všeobecného rozpočtu Európskej únie je potrebné vylúčiť minimálne dve hlavné kategórie výdavkov (hoci tento zoznam je len orientačný a nemusí byť úplný): 1. Vonkajšie výdavky, ktoré zodpovedajú najmä výdavkovej kapitole 4 – EÚ ako globálny aktér – finančného rámca na obdobie 2014 – 2020. Táto kategória tiež zahŕňa výdavky, ktoré patria do iných výdavkových kapitol a ktoré sú realizované v prospech prijímateľov mimo Únie, ako sú napríklad rozvojová spolupráca, výdavky na výskum mimo EÚ, administratívne výdavky vyplatené prijímateľom mimo Únie atď. 2. Výdavky, ktoré nie je možné prideliť alebo identifikovať. To môže byť spôsobené koncepčnými ťažkosťami, ako je to v prípade výdavkov na reprezentáciu, služobné cesty a na formálne a iné stretnutia, ako aj v prípade platieb súvisiacich s cezhraničnými iniciatívami Spoločenstva, podporou projektov medziregionálnej spolupráce a iných cezhraničných činností. Vymedzenie pridelených výdavkov vo všeobecnosti zodpovedá výdavkovým kapitolám 1, 2, 3, 5 a 6 finančného rámca na roky 2014 až 2020. 4. ZAHRNUTIE KOREKCIE PRE SPOJENÉ KRÁĽOVSTVO NA ROK t DO ROZPOČTU 4.1. Predbežný odhad (odhad, ktorý sa má zahrnúť do návrhu rozpočtu na rok t + 1) Predbežný výpočet sumy korekcie pre Spojené kráľovstvo na rok t sa vykoná pri zostavovaní návrhu rozpočtu (NR) na rok t + 1. Výpočet je založený na najnovších dostupných údajoch o príjmoch aj výdavkoch. Suma korekcie Spojeného kráľovstva sa realizuje prostredníctvom zníženia platieb HDP a HND Spojeného kráľovstva. Platby HDP a HND ostatných členských štátov sa zvýšia o sumu ich príslušného podielu na financovaní. 4.2. Aktualizácia predbežného odhadu (medzi rokom t + 1 a rokom t + 3) V prípade potreby má Komisia kedykoľvek medzi rokom t + 1 a rokom t + 3 možnosť navrhnúť aktualizáciu predbežného odhadu. Takáto aktualizácia sa zahrnie do návrhu opravného rozpočtu (NOR). Aktualizácia sa predloží, ak má Komisia dôvod domnievať sa, že pôvodná predpoveď predbežného výpočtu sa bude výrazne líšiť od konečného výpočtu (pozri nižšie) korekcie pre Spojené kráľovstvo, ktorý má byť predložený v NOR na rok t + 4. Aktualizácia tiež môže byť predložená v prípade, ak sa ukáže, že odhadované základy HND zahrnuté do NR na rok t + 1 sa budú výrazne líšiť od konečných základov HND, a tak dôjde k výraznej zmene rozdelenia financovania korekcie pre Spojené kráľovstvo. 4.3. Konečný výpočet korekcie pre Spojené kráľovstvo (výpočet, ktorý sa má zahrnúť do NOR na rok t + 4) 4.3.1. Výpočet konečnej sumy Postup na výpočet konečnej sumy korekcie je stanovený v oddiele 1 tohto dokumentu. Údajmi, ktoré sa použijú na výpočet konečnej korekcie pre Spojené kráľovstvo, sú základy DPH a HND a odhady pridelených výdavkov týkajúce sa roku t, ako sú známe k 31. decembru roku t + 3, a prepočítajú sa na eurá priemerným ročným výmenným kurzom v roku t. Na odhadnutie „výhody pre Spojené kráľovstvo“ pre konečný výpočet (oddiel 1.1 písm. d)) sa musia zohľadniť príspevky tradičných vlastných zdrojov a iné príjmy v roku t. To znamená, že teoretický rozpočet je potrebné prepočítať na základe konečných údajov pre každý druh zdrojov a príjmov. 4.3.2. Výpočet konečného financovania korekcie a jeho zahrnutie do rozpočtu V oddiele 2 je uvedený postup výpočtu financovania konečnej korekcie. Konečnými údajmi pre financovanie sú základy DPH a HND roku t + 1, ako sú známe k 31. decembru roku t + 3. Konečné údaje pre financovanie sa porovnajú s platbami už zahrnutými do rozpočtu (t. j. do rozpočtu na rok t + 1 a prípadne do rozpočtu na rok t + 2 alebo t + 3, ak počas daných rokov došlo k aktualizácii). Rozdiely týkajúce sa jednotlivých členských štátov sa zahrnú do príslušnej rozpočtovej kapitoly NOR na rok t + 4 a prepočítajú sa do národnej meny priemerným ročným výmenným kurzom v roku financovania korekcie (rok t + 1). [1] Výpočet, financovanie, platba a zahrnutie do rozpočtu korekcií rozpočtových schodkov v súlade s článkami 4 a 5 rozhodnutia Rady o systéme vlastných zdrojov EÚ, Rada Európskej únie, 9851/07 ADD 2 z 23. mája 2007. [2] Na krytie mimozmluvných záväzkov a nákladov, ktoré s nimi súvisia, vo vzťahu k výkonu právomocí inštitúcií Únie podľa nariadenia (xx SRM). [3]Percentuálny podiel 12,5 % je pomer dodatočného podielu TVZ (10 %), ktoré boli ponechané ako náklady na výber, vydeleného vybratou sumou čistých TVZ (80 %).